મુલુંડ-વેસ્ટમાં એલબીએસ માર્ગ પર આવેલી ગોવર્ધનનગર કો-ઑપરેટિવ હાઉસિંગ સોસાયટી અસોસિએશન લિમિટેડ દ્વારા વડા પ્રધાન નરેન્દ્ર મોદીના સ્વચ્છતા અભિયાન હેઠળ રવિવારે ૨૬ ઑક્ટોબરે સવારે નવથી બપોરે બાર વાગ્યા સુધી ગોવર્ધનનગરમાં આવેલી ૧૩ સોસાયટીઓમાં સ્વચ્છતા અભિયાનનું આયોજન કરવામાં આવ્યું હતું. એમાં ૮૦થી ૧૦૦ જેટલાં બાળકો અને સિનિયર સિટિઝન્સ સહિત અન્ય સભ્યોએ ભાગ લઈને સોસાયટીને સ્વચ્છ અને સુંદર બનાવી હતી.